डॉ. सतीश दुबे : लघुकथा विधा से सम्बद्ध प्रत्येक समर्पित सृजनधर्मी इस प्रवृत्ति से आहत है। अभी नहीं, यह सब लघुकथा को पाठक एवं साहित्य-जगत से विधा का विशिष्ट दर्जा प्राप्त होने के बाद से जारी है। मैंने इस मुद्दे पर इन्दौर से प्रकाशित ‘नई दुनिया’ में एक आलेख लिखा था- ‘लघुकथा को दरकार है तटस्थ समीक्षकों की’। क्या इस मनोवृत्ति से लघुकथा के विकास और रचनात्मक-स्वरूप का सही मूल्यांकन हो रहा है? आप हम कुछ कहें, इसकी बजाय लघुकथा के ‘रामचन्द्र शुक्लों’ ने आत्ममंथन के जरिए स्वयं तय करना चाहिए। मैं अनुभव कर रहा हूँ कि क्षेत्रीयता ही नहीं, क्षेत्रीयता में भी छोटे-छोटे द्वीप बने हुए हैं, बन रहे हैं।